Litauisk hvitrygg har sin opprinnelse sørvest i Litauen. Rasen har også vært å finne i Polen, Skandinavia og Russland. I starten av 1900-tallet var rasen utbredt i hjemlandet, men man kom sent i gang med systematisk avlsarbeid. Litauisk hvitrygg ble dermed preget av innkryssinger fra andre raser. I 1995 ble det satt i gang systematisk arbeid for å ta vare på den opprinnelige rasen, og det finnes nå to besetninger som tar seg av bevaringsarbeidet. Det er registrert cirka 160 dyr av rasen.